Frode Krohg

Frode Krohg (født 1952) er en norsk scenograf, rekvisitør og TV-produsent som har arbeidet både innenfor film og TV.

Krogh er utdannet innen teaterdesign ved New York University 1981–1982.

Han begynte karrieren i NRK i 1972, men fra 1974 til 1991 arbeidet han som rekvisitør og scenograf på norske spillefilmer. Han har arbeidet på filmer som Fru Inger til Østråt (1975), Operasjon Cobra (1978), Arven (1979), 1958 (1980), Fifty-Fifty (1982), Hockeyfeber (1983), Plastposen (1986), Blackout (1986), Giftige løgner (1992) og Hører du ikke hva jeg sier! (1995). 

På 1980-tallet begynte han å arbeide for NRK igjen og hadde scenografi på så ulike TV-produksjoner som Melodi Grand Prix, Senfredag, Spellemannprisen og TV-aksjonen. I 1995 ble han utdannet flerkameraproducer og har etter det vært producer på program som blant annet Go' elg, Puck, Valg 99, Sommeråpent (2000), Nyhetsblikk, Kronprinsbryllupet, Valg 2001, Redaksjon 21, I kveld og Dagsrevyen.

I 1986 ble han tildelt Amandaprisen i klassen beste faglige innsats for scenografien i filmen Blackout.

Han er sønn av skuespillerinnen Sossen Krohg og kunstneren Guy Krohg, og oldebarn til Christian Krohg og Oda Krohg.

 Referanser 

 Eksterne lenker 

Kategori:Norske scenografer
Kategori:Norske TV-produsenter
Kategori:Norske TV-regissører
Kategori:Amanda for beste faglige innsats
Kategori:Personer fra Oslo